CVS: Concurrent Versions System (...): CVS FOR DEVELOPERS
Description: This is issue 19 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #19
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
> Επόμενο Προηγούμενο Περιεχόμενα ### 3. CVS FOR DEVELOPERS ### 3.1 Αλλαγές στον κώδικα και πώς να τις ενσωματώσουμε στο Repository του Project. Οι αλλαγές που τυχόν θα γίνουν θα γραφούν τοπικά στο δικό σας δίσκο, και όχι στο server. Αυτό πάει να πει ότι οι άλλοι developers δεν θα δουν τις αλλαγές σας, μέχρι να σιγουρευτείτε ότι αυτό που κάνατε δουλεύει και μόνο αν του το πείτε θα τα ανεβάσει. Αυτό γίνεται με την εντολή `/cvs commit` Πριν γίνει όμως το γράψιμο στο server, πρέπει πάνω του να υπάρχει η έκδοση των αρχείων που είχατε κατεβάσει ώστε τυχόν αλλαγές που έκαναν άλλοι developers να μην χαθούν (αυτός είναι ο σκοπός του directory CVS/ που έχει δημιουργηθεί στην ιεραρχία καταλόγων στο δίσκο σας). Κάνουμε λοιπόν ένα
>     cvs update imlib
> Έστω ότι κάναμε αλλαγές στο αρχείο README, αλλά άλλος ένας έχει κάνει αλλαγές τόσο στο ίδιο αρχείο όσο και στο αρχείο Makefile στο μεσοδιάστημα. Μετά την εντολή update, βλέπουμε την έξοδο:
>     cvs update: Updating .
>     U Makefile
>     RCS file: /imlib/README
>     retrieving revision 1.5
>     retrieving revision 1.6
>     Merging differences between 1.5 and 1.6 into README
>     M README
> Όλα αυτά σημαίνουν:
>     U Makefile
> Οι αλλαγές που έκανε ο άλλος κατέβηκαν στο δίσκο μας.
>     RCS file: /imlib/README
>     retrieving revision 1.5
>     retrieving revision 1.6
>     Merging differences between 1.5 and 1.6 into README
> Αυτό μας δείχνει ότι οι δύο revisions 1.5 και 1.6 του αρχείου README συγχωνεύτηκαν σε ένα αρχείο, το README, τοπικά, στο δίσκο μας.
>     M README
> Το γράμμα Μ, φανερώνει ότι το αρχείο έχει αλλαχθεί από εμάς, και ότι οι αλλάγες δεν ανέβηκαν ακόμα (φυσικό αυτό, ένα update κάναμε. Ας μην ξεχνάμε ότι τώρα το αρχείο README περιλαμβάνει και τις αλλαγές του άλλου!!! Καλό (απαραίτητο για να είμαι ακριβής) θα είναι να κάνουμε έναν έλεγχο να δούμε αν δουλεύει ακόμα ο κώδικας. Φυσικά, στην περίπτωσή μας, δεν είναι ανάγκη, γιατί είναι ένα text κείμενο, που δεν επηρεάζει τη λειτουργικότητα του όλου project (αυτό δεν σημαίνει ότι δεν θα ήταν καλό να ελέγξουμε τί αλλαγές έκανε ο άλλος). Καλό θα είναι πριν κάνουμε commit, να ξανακάνουμε update, ώστε στο διάστημα που κάναμε τον έλεγχο να μην έγινε καμμία άλλη αλλαγή (πράγμα σπάνιο). Η έξοδος, καλώς εχόντων των πραγμάτων, θα είναι:
>     cvs update: Updating .
>     M README
> `Αρα, οι μόνες αλλαγές είναι στο δίσκο μας. Πάμε για commit.
>     $ cvs commit
>     README
> Τώρα θα μας ζητηθεί να γράψουμε ένα μικρό κείμενο που θα εξηγεί στους άλλους τι αλλαγές κάναμε και γιατί. Μόλις τελειώσουμε, θα πάρουμε από το CVS:
>     Checking in README;
>     /imlib/README,v  <--  README
>     new revision: 1.7; previous revision: 1.6
> Τώρα, οι αλλαγές μας θα είναι πάνω στο server, και οι άλλοι προγραμματιστές όταν θα κάνουν cvs update θα τις πάρουν στο δίσκο τους. ### 3.2 CONFLICTS Κάτι τέτοιο είναι εφικτό στην περίπτωση που οι γραμμές που αλλάζουν οι δύο developers δεν είναι ίδιες. Αν όμως τύχει και αλλάζουν και οι δύο την ίδια γραμμή; Σε αυτή την περίπτωση έχουμε conflict, και το cvs μας αφήνει να βρούμε μόνοι μας τη λύση. Μας αφήνει με ένα αρχείο, στο οποίο φαίνεται η περιοχή που έγινε το conflict, περιέχει και τις δύο απόψεις (τη δική μας και αυτή που έρχεται σε αντίθεση με τη δική μας, του άλλου προγραμματιστή) και είμαστε αναγκασμένοι να το ελέγξουμε, να κάνουμε τυχόν αλλαγές και να ξανακάνουμε commit. Αυτό, αν και ακούγεται δύσκολο, είναι πολύ εύκολο (και φυσικά απαραίτητο) γιατί ο τρόπος που μας έχει φτιάξει το αρχείο βοηθάει στην κ ατανόηση του προβλήματος που έχει δημιουργηθεί. Από εκεί και πέρα, είναι απαραίτητο να έχουμε σωστή κρίση ώστε να αφήσουμε στον κώδικα την καλύτερη λύση από τις δύο προτεινόμενες (ακόμα και αν αυτή δεν είναι η δική μας!) ### 3.3 ΠΑΡΑΚΟΛΟΥΘΗΣΗ ΑΛΛΑΓΩΝ Για να μπορέσουμε να δούμε τις αλλαγές που έχουν γίνει σε ένα αρχείο του project, θα χρησιμοποιήσουμε την εντολή `cvs log`
>     cvs log README
> Θα μας παρουσιαστεί ένα κατεβατό με μια περιγραφή του αρχείου, τον τρέχοντα αριθμό αναθεώρησης, καθώς και όλες τις αναθεωρήσεις που του έχουν γίνει, καθώς και το log για κάθε μια από αυτές. ### 3.4 ΠΡΟΣΘΕΣΗ - ΑΦΑΙΡΕΣΗ ΑΡΧΕΙΩΝ Η πρόσθεση και η αφαίρεση αρχείων γίνεται όπως και με τις αλλαγές σε αρχεία, αφού πρώτα καταγραφούν οι αλλαγές στο cvs directory που έχει δημιουργήσει. Με αυτό τον τρόπο (και μόνο) μπορεί το cvs να ξεχωρίσει τι αλλαγές έχουν γίνει. #### ΠΡΟΣΘΕΣΗ Το να προσθέσουμε απλά ένα αρχείο στο directory structure του δίσκου μας, δεν είναι αρκετό. Σε αυτή την περίπτωση, το cvs θα μας πει με πολύ κομψό τρόπο ότι δεν έχει ακουστά αυτό το αρχείο ακόμα (CVS doesn't know about this file yet) στο επόμενο update. Για να το προσθέσουμε, πρέπει να κάνουμε cvs add. Έστω ότι δημιουργήσαμε το αρχείο colors.c. Για να ολοκληρωθεί η διαδικασία πρόσθεσης του αρχείου, κάνουμε τα εξής βήματα (με $ αρχίζουν οι εντολές που δίνουμε, τα άλλα είναι η έξοδος του cvs).
>     $ cvs add colors.c
>     cvs add: scheduling file `colors.c' for addition
>     cvs add: use 'cvs commit' to add this file permanently
>     $ cvs update
>     cvs update: Updating .
>     A colors.c --- The file is marked for addition.
>     $ cvs commit colors.c
>     (...Το cvs θα μας ζητήσει να δώσουμε εδώ ένα κείμενο για το log...)
>     RCS file: /imlib/colors.c
>     done
>     Checking in colors.c;
>     /imlib/colors.c,v  <--  colors.c
>     initial revision: 1.1
>     done
>     $
> Παρατηρούμε και την αρχική αρίθμηση, που είναι από το 1.1. Από αυτή τη στιγμή το αρχείο που προσθέσαμε βρίσκεται στο repository του project, και οι χρήστες που θα κάνουν update, θα το πάρουν μαζί με όλα τα άλλα του project. #### ΑΦΑΙΡΕΣΗ Αν απλά αφαιρέσουμε ένα αρχείο από το directory structure του σκληρού μας, φυσικά και δεν φεύγει από το server. Μάλιστα, όταν κάνουμε cvs update, το αρχείο θα επαναδημιουργηθεί. Αυτό βοηθάει πολύ σε περιπτώσεις που έχουμε κάνει πολλές αλλαγές σε ένα αρχείο και αποφασίσουμε ότι κάναμε λάθος και τελικά δεν έπρεπε να γίνουν αλλαγές. Σε αυτή την περίπτωση απλά σβήνουμε το αρχείο και κάνουμε ένα update. Είναι κατανοητό ότι η αφαίρεση ενός αρχείου είναι επικίνδυνο παιχνίδι, και γιαυτό το cvs δεν αφήνει πλήρη ελευθερία στον χρήστη. Φυσικά, μπορεί να δημιουργηθεί μια ``αφαίρεση'', η οποία όμως θα είναι πλασματική. Δηλαδή: Για να διαγράφεί ένα αρχείο, πρέπει πρώτα να το σβήσουμε από το δίσκο μας, και να γράψουμε την εντολή
>     cvs rm `filename'
>     cvs commit `filename'
Πάντως, αυτό δεν το καταστρέφει από το server. Απλά φτιάχνει μια νέα ``αναθεώρηση'' στην οποία χαρακτηρίζεται ως ``ανύπαρκτο''. Υπάρχει ακόμα όμως, και μπορεί να ανακληθεί π.χ. με την εντολή cvs log. Επόμενο Προηγούμενο Περιεχόμενα