Editorial
Description: This is issue 19 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #19
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
# Editorial Μιχάλης Καμπριάνης Νοέμβριος 1999 Καλώς ορίσατε στο Magaz Νοεμβρίου ... Το προτελευταίο αυτό τεύχος του έτους, μαζεύουμε εντυπώσεις από την αλλαγή που κάναμε. Η εξαγωγή και ανάλυση συμπερασμάτων ποτέ δεν ήταν εύκολη δουλειά, (και σίγουρα όχι τεχνική) αλλά φαντάζομαι οι περισσότεροι το ξέρετε αυτό, άρα δεν θα σας κάνει εντύπωση αν ερμηνεύουμε διαφορετικά τα ίδια στοιχεία. Περίπου 170 άτομα μέσα στον Οκτώβριο χρησιμοποίησαν το search. Καλό νούμερο (αν και δεν ξέρουμε πόσα από αυτά είναι δικές μας δοκιμές και πόσα είναι δικές σας αναζητήσεις). Επίσης, γύρω στα 100 άτομα είδαν την δημοσκόπηση, αλλά ψηφίσανε μόνο 25. Λιγότερα από 60 άτομα κατέβασαν το τεύχος για να το διαβάσουν offline, ενώ γύρω στα 70 ζητήσαν το προηγούμενο τεύχος (17). Τέλος, όπως αναμενόταν, τα πιο περιζήτητα άρθρα ήταν αυτά του τεύχους 18 (πιο πρόσφατο) με πολλά όμως hits σε άρθρα των τευχών 17, 16 και 15. Αυτό εμείς το θεωρούμε καλό, γιατί σημαίνει ότι ο κόσμος ανατρέχει σε παλαιότερα άρθρα μας. Σε αυτό το τεύχος έχουμε εντυπώσεις από την Infosystem 99, μία ανάλυση του CVS, μία επεξήγηση του boot process και μία ανάλυση για τα benchmarks που βλέπουν τελευταία το φως της δημοσιότητας. Μετά την αλλαγή, επικοινώνησαν και άλλοι μαζί μας ρωτώντας τι άρθρα να συνεισφέρουν, συνεπώς θα ξανααναφέρουμε τις προτάσεις μας (αν παρατηρήσετε ότι είναι πολύ λιγότερες από την τελευταία φορά, αυτό είναι επειδή κάποια άρθρα έχουν ήδη γραφτεί, και κάποια άλλα είναι αυτή τη στιγμή σε εξέλιξη). Κατηγορία Howto Callback στο Linux Προγραμματισμός σε QT, GNOME Infrared communication SGML και LINUXDOC tutorial Κατηγορία αναλύσεις Linux και POSIX Το Linux σαν router Κατηγορία παρουσιάσεις Παρουσίαση του Koffice Παρουσίαση του Mozilla Παρουσιάσεις νέων Distributions Κατηγορία updates παλαιότερων άρθρων Update για Samba v2 και kernel 2.2 Update για IP Masq σε kernel 2.2 και ipchains Σας ευχόμαστε καλή ανάγνωση....