CVS: Concurrent Versions System (...): ΕΙΣΑΓΩΓΗ
Description: This is issue 19 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #19
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
Επόμενο Περιεχόμενα ### 1. ΕΙΣΑΓΩΓΗ ### 1.1 ΤΙ ΚΑΝΕΙ ΤΟ CVS Το cvs θα λέγαμε ότι χρησιμοποιείται για την διατήρηση και ανάπτυξη ενός προγραμματιστικού έργου (module) μεγάλης εμβέλειας, όπου πολλοί προγραμματιστές μπορούν να εργάζονται ταυτόχρονα - ή σχεδόν ταυτόχρονα όπως θα δούμε και παρακάτω - για την ολοκλήρωση του. Διατηρεί μια δομή με αρχεία, καταλόγους αρχείων και κώδικα που είναι προσπελάσιμα από κάθε προγραμματιστή που έχει τη διάθεση να συνεισφέρει. Φυσικά, ο καθένας μπορεί να κάνει αλλαγές που πιστεύει ότι είναι σωστές για την καλύτερη λειτουργία του υπό αν άπτυξη προγράμματος. ### 1.2 ΠΩΣ ΛΕΙΤΟΥΡΓΕΙ ΤΟ CVS. Η αρχή λειτουργίας του είναι πολύ απλή. Σε κάποιο server κάπου στο παγκόσμιο δίκτυο, είναι συγκεντρωμένος ο κώδικας ενός προγράμματος. Όταν κάποιος από την ομάδα των προγραμματιστών που έχουν αναλάβει το project θέλει να κάνει μια αλλαγή στον κώδικα, αρκεί να συνδεθεί με τον εν λόγω server και να κατεβάσει το αρχείο στο οποίο θέλει να κάνει την αλλαγή. Κάνει την αλλαγή και μετά το ανεβάζει... Φυσικά, οι λέξεις "ανεβάσει" και "κατεβάσει" δεν είναι οι καλύτερες για την περιγραφή της εργασίας που γίνεται, μια και το CVS αναλαμβάνει να ``ενημερώσει'' όλα τα αρχεία που έχουν αλλάξει. Αυτό σημαίνει, ότι ο χρήστης στον τοπικό του δίσκο έχει όλα τα αρχεία του project (ακόμα και το README) ακόμα και αν το μόνο που κάνει είναι... ορθογραφική διόρθωση. Μόλις γίνει μια ενημέρωση, το CVS ``μαρκάρει'' την νέα έκδοση με ένα minor αριθμό παραπάνω. Αυτό σημαίνει ότι από 1.3 το κάνει 1.4 (Φυσικά αυτή η αλλαγή μπορεί να είναι και από 1.5.3.4.2 σε 1.5.3.4.3). Την ίδια στιγμή, ο χρήστης που έκανε την αλλαγή, είναι υποχρεωμένος να γράψει και μια μικρή παρατήρηση. Επίσης μαρκάρεται η ώρα της αλλαγής και το όνομα αυτού που την έκανε. Κάτι τέτοιο βοηθάει τους άλλους προγραμματιστές να μπορούν με ευκολία να απαντήσουν σε ερωτήματα του τύπου Ποιός έκανε την αλλαγή; Πότε έγινε; Γιατί έγινε; Τι προσφέρει στον κώδικα αυτή η αλλαγή; Αλλά πριν συνεχίσουμε, ας δούμε πώς μπορούμε να στήσουμε το δικό μας δέντρο CVS με απλές εντολές. Επόμενο Περιεχόμενα